CELEX: 32018D2055
Language: hu
Date: 2018-12-21 00:00:00
Title: A Tanács (KKBP) 2018/2055 határozata (2018. december 21.) az Európai Uniónak a Földközi-tenger déli-középső részén folytatott katonai műveletéről (EUNAVFOR MED – SOPHIA művelet [helyesen: EUNAVFOR MED SOPHIA művelet]) szóló (KKBP) 2015/778 határozat módosításáról

21.12.2018   
               
               
                  HU
               
               
                  Az Európai Unió Hivatalos Lapja
               
               
                  LI 327/9
               
            
         A TANÁCS (KKBP) 2018/2055 HATÁROZATA
         (2018. december 21.)
         az Európai Uniónak a Földközi-tenger déli-középső részén folytatott katonai műveletéről (EUNAVFOR MED – SOPHIA művelet [helyesen: EUNAVFOR MED SOPHIA művelet]) szóló (KKBP) 2015/778 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2015. május 18-án elfogadta az Európai Uniónak a Földközi-tenger déli-középső részén folytatott katonai műveletéről (EUNAVFOR MED – SOPHIA művelet [helyesen: EUNAVFOR MED SOPHIA művelet]) szóló (KKBP) 2015/778 határozatot (1).
                  
               
                     (2)
                  
                  
                     A Tanács 2017. július 25-én a (KKBP) 2017/1385 határozatával (2)2018. december 31-ig meghosszabbította a (KKBP) 2015/778 határozat alkalmazását.
                  
               
                     (3)
                  
                  
                     A Politikai és Biztonsági Bizottság – megállapodva abban, hogy az Európai Tanács 2018. júniusi következtetéseinek kidolgozandó átfogó megoldás keretében tovább munkálkodik azon, hogy orvosolni tudja a SOPHIA művelettel kapcsolatos problémákat – 2018. november 14-én megállapodott az EUNAVFOR MED SOPHIA művelet megbízatásának 2019. március 31-ig történő meghosszabbításáról.
                  
               
                     (4)
                  
                  
                     A (KKBP) 2015/778 határozatot ennek megfelelően módosítani kell.
                  
               
                     (5)
                  
                  
                     Az Európai Unióról szóló szerződéshez (EUSZ) és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó, ezért Dánia nem vesz részt a művelet finanszírozásában sem,
                  
               ELFOGADTA EZT A HATÁROZATOT:
         
            1. cikk
            A (KKBP) 2015/778 határozat a következőképpen módosul:
            
                        1.
                     
                     
                        A 11. cikk a következő bekezdéssel egészül ki:
                        
                           „(5)   Az EUNAVFOR MED SOPHIA művelet közös költségeire vonatkozó referenciaösszeg a 2019. január 1-jétől2019. március 19-ig tartó időszakra 1 100 000 EUR. A referenciaösszegre vonatkozó, a (KKBP) 2015/528 határozat 25. cikke (1) bekezdésében említett százalékos arány 30 % a kötelezettségvállalások és 30 % a kifizetések tekintetében.”
                        
                     
                  
                        2.
                     
                     
                        A 13. cikk második bekezdésének helyébe a következő szöveg lép:
                        „Az EUNAVFOR MED SOPHIA művelet 2019. március 31-én megszűnik.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2018. december 21-én.
            
               
                  a Tanács részéről
               
               
                  az elnök
               
               J. BOGNER-STRAUSS
            
         
         
            (1)  A Tanács (KKBP) 2015/778 határozata (2015. május 18.) az Európai Uniónak a földközi-tengeri térség déli középső részén folytatott katonai műveletéről (EUNAVFOR MED) (HL L 122., 2015.5.19., 31. o.).
         
            (2)  A Tanács (KKBP) 2017/1385 határozata (2017. július 25.) az Európai Uniónak a Földközi-tenger déli-középső részén folytatott katonai műveletéről (EUNAVFOR MED SOPHIA művelet) szóló (KKBP) 2015/778 határozat módosításáról (HL L 194., 2017.7.26., 61. o.).